പാര്ട്ടിക്കെതിരെ പ്രവര്ത്തിച്ചിട്ടില്ല ഏതെങ്കിലും ജാതിയുടെ പ്രതിനിധി അല്ല അന്വേഷണ കമ്മീഷന് മുന്നില് മൊഴി നല്കി എസ്. രാജേന്ദ്രന് പാര്ട്ടി അന്വേഷണത്തില് മാധ്യമങ്ങളെ പഴിചാരി മുന് എംഎല്എ മൂന്നാര്: നിയമസഭാ തിരഞ്ഞെടുപ്പില് പാര്ട്ടി സ്ഥാനാര്ത്ഥിയെ തോല്പിക്കാന് ശ്രമിച്ചെന്ന ആരോപണം നേരിടുന്ന മുന് എംഎല്എ എസ്. രാജേന്ദ്രന് സിപിഎം നിയോഗിച്ച അന്വേഷണ കമീഷന് മുമ്ബാകെ ഹാജരായി മൊഴി നല്കി. ബുധനാഴ്ച രാവിലെ മൂന്നാറിലെ പാര്ട്ടി ഓഫിസില് ആരംഭിച്ച രണ്ടംഗ അന്വേഷണ സമിതിയുടെ മൊഴിയെടുപ്പ് മൂന്നര മണിക്കൂറോളം നീണ്ടു. പാര്ട്ടി നിശ്ചയിച്ച സ്ഥാനാര്ത്ഥിയെ പരാജയപ്പെടുത്താന് എസ് രാജേന്ദ്രന് ശ്രമിച്ചെന്ന കണ്ടെത്തലിലാണ് അന്വേഷണ കമ്മീഷന് തെളിവെടുപ്പ് നടത്തിയത്. മൂന്നാറിലെ ഏരിയ കമ്മിറ്റി ഓഫീസ് കെട്ടിടത്തില് സി വി വര്ഗീസ്, വി എന് മോഹനന് എന്നിവരുടെ നേതൃത്വത്തിലായിരുന്നു തെളിവെടുപ്പ്. എല്ലാം മാധ്യമങ്ങള് കെട്ടിച്ചമച്ച ആരോപണങ്ങളെന്നും അദ്ദേഹം പറഞ്ഞു. മാധ്യമ സൃഷ്ടിയില് പാര്ട്ടി അന്വേഷണം നടത്തുമോയെന്ന ചോദ്യത്തിന് എന്നാല് രാജേന്ദ്രന് മറുപടി നല്കിയില്ല. തനിക്ക് പറയാനുള്ളതെല്ലാം തുറന്നു പറഞ്ഞിട്ടുണ്ടെന്നും ഇനി തീരുമാനം പാര്ട്ടിയുടേതാണെന്നും രാജേന്ദ്രന് മാധ്യമങ്ങളോട് പ്രതികരിച്ചു. ദേവികുളത്തെ തെരഞ്ഞെടുപ്പ് പ്രചാരണത്തില് താന് സജീവമായിരുന്നു. പാര്ട്ടിക്കെതിരെ പ്രവര്ത്തിച്ചിട്ടില്ല. തെറ്റു ചെയ്തിട്ടുണ്ടെങ്കില് നടപടിയെടുക്കാന് പാര്ട്ടിക്ക് അധികാരമുണ്ട്. പാര്ട്ടിയുടെ സംരക്ഷണം ഉണ്ടാകുമെന്നാണ് വിശ്വാസം. നിര്ദേശിച്ച സ്ഥലങ്ങളില് പ്രചാരണ പ്രവര്ത്തനങ്ങളില് പങ്കെടുത്തു. മറ്റിടങ്ങളില് പോകേണ്ട ആവശ്യമില്ല. ആരെങ്കിലും പരാതി നല്കിയതായി അറിയില്ല. താന് ഏതെങ്കിലും ജാതിയുടെ പ്രതിനിധി അല്ല. തന്നെ ജാതിയുടെ പേരില് ഒറ്റപ്പെടുത്തുന്നത് ശരിയല്ല. എന്ത് തീരുമാനം എടുത്താലും അനുസരിക്കും. കമീഷന് മുമ്ബാകെ പറഞ്ഞത് പുറത്ത് പറയാനാവില്ലെന്നും അദ്ദേഹം വ്യക്തമാക്കി. എന്നാല്, കമീഷന് മുമ്ബാകെ ചില നേതാക്കള്ക്കെതിരെ രാജേന്ദ്രന് ശക്തമായി പരാതി ഉന്നയിച്ചതായാണ് സൂചന. മൂന്നാര് കേന്ദ്രീകരിച്ചുള്ള ചിലര് അവരുടെ അഴിമതി മൂടിവെക്കാന് തന്റെ മേല് ആരോപണം ഉന്നയിക്കുന്നതാണെന്നാണ് രാജേന്ദ്രന്റെ വാദം. അന്വേഷണ വിവരങ്ങള് പാര്ട്ടിക്കകത്തെ വിഷയങ്ങള് ആണെന്നും പുറത്ത് പറയാനാവില്ലെന്നും അന്വേഷണ കമീഷന് അംഗമായ സി.വി. വര്ഗീസ് പറഞ്ഞു. റിപ്പോര്ട്ട് ഉടന് സമര്പ്പിക്കുമെന്നും അദ്ദേഹം അറിയിച്ചു. അതേസമയം, ഭൂരിഭാഗം ഏരിയ കമ്മിറ്റികളും രാജേന്ദ്രനെതിരെ മൊഴി നല്കുകയും ആരോപണങ്ങളില് കഴമ്ബുള്ളതായി അന്വേഷണ കമീഷന് ബോധ്യപ്പെടുകയും ചെയ്ത സാഹചര്യത്തില് രാജേന്ദ്രനെതിരെ നടപടി വന്നേക്കുമെന്നാണ് അറിയുന്നത്. Stories you may Like